கேள்வி: சிர்கோனியம்(IV) குளோரைடு - பண்புகள் மற்றும் வினைகள் குறித்து விரிவாக சொல்லுங்கள்.
பதில்: ZrCl 4 இன் நீராற்பகுப்பு சிர்க்கோனைல் குளோரைடு எனப்படும் நீரேற்றப்பட்ட ஐதராக்சி குளோரைடு கொத்தணியைத் தருகிறது. இந்த வினையானது மிக விரைவானதாகவும் மற்றும் மீள்வினைக்கான வாய்ப்பற்றதுமாக இருக்கிறது. நீருடன் அதிவேகமாக வினைபுரிந்து ஐதரோகுளோரிக் காடியை அதிக வெப்ப உமிழ்வுடன் தருகிறது. ஈரப்பதமான சூழ்நிலையில் உலோகங்களை அரிக்கும் தன்மை உடையது. இச்சேர்மம் (ZrCl4) இதன் பலபடி அமைப்பின் காரணமாக, வழக்கமாக இதன் பயன்பாட்டிற்கு முன்னதாக ஒரு மூலக்கூறு அணைவாக மாற்றிக்கொள்ளப்படுகிறது. இது டெட்ராஐதரோபியூரானுடன் 1:2 அணைவ உருவாக்குகிறது. NaC5H5 ZrCl4(THF)2 உடன் வினைபுரிந்து சிர்கோனோசீன் டைகுளோரைடைத் (ZrCl2(C5H5)2), ஒரு பல்தன்மையுள்ள கரிம சிர்கோனியம் அணைவுச் சேர்மத்தைத் தருகிறது.